Skabelon til stillingsopslag

**Professor i X**   
Institut for X på Aarhus Universitets sundhedsvidenskabelige fakultet, Health, søger en professor i X pr. 1. marts 2021 eller snarest muligt derefter. Stillingen er en tidsubegrænset fuldtidsstilling.

***(****Her indsættes profiltekst om instituttet – eksempel Biomedicin)*Institut for Biomedicin prioriterer diversitet og godt arbejdsmiljø, da det er en forudsætning for banebrydende forskning. I et diverst og internationalt forskningsmiljø søger dedikerede medarbejdere ny viden inden for biomedicinske forskningsområder som infektion og inflammation, membraner, neurovidenskab og personlig medicin. Institut for Biomedicin leverer forskningsbaseret undervisning af højeste kvalitet og har blandt andet ansvaret for en stor del af medicinuddannelsen. Cirka 500 medarbejdere fra hele verden er ansat på instituttet, som huser moderne laboratorie-, core- og dyrestaldsfaciliteter. Engelsk er det foretrukne sprog i både laboratoriet, til møder og ved seminarer. Institut for Biomedicin har fokus på innovation, entreprenørskab og samarbejde med erhvervslivet, og adskillige forskere fra instituttet har etableret virksomheder, der udvikler nye lægemidler på et professionelt fundament af videnskabelig grundforskning. Du kan læse mere om instituttet [her](https://biomed.au.dk/) og om fakultetet [her](https://health.au.dk/).

**Dine arbejdsopgaver**Som professor i X har du medansvar for udvikling af instituttets forsknings- og undervisningsmiljø og bidrager til implementering af fakultetets overordnede forskningsstrategi. Du forventes at bidrage både individuelt og i samarbejde med andre til udviklingen af instituttet ved at lede forskning af høj international kvalitet og bidrage til at sikre en høj faglig og didaktisk standard i undervisningen. Qua dine gode samarbejdsevner og et bredt akademisk netværk, bidrager du til den akademiske udvikling på Aarhus Universitet og profilering af universitetet nationalt og internationalt.

Dine opgaver vil primært bestå af:

* Forskning af høj international kvalitet herunder at publicere i velanskrevne tidsskrifter og formidle forskningen i nationale og internationale faglige netværk
* Undervisning og vejledning af bachelor- og kandidatstuderende
* At bidrage til finansiering af egen forskningsgruppe vha. eksterne forskningsmidler
* Vejledning af ph.d.-studerende og bidrage til udvikling af fakultetets ph.d.-kurser
* Bedømmelses- og udvalgsarbejde ved Aarhus Universitet
* Forskningsbaseret samarbejde med private og offentlige aktører samt forskningsbaseret rådgivning
* Formidling af din forskning til det omgivende samfund
* … *(evt. supplerende specifikke opgaver for aktuelle stilling)*

En attraktiv startpakke kan forhandles.

Du refererer til institutleder XX.

**Dine kompetencer**Du har etableret dig som en kvalificeret forsker inden for XXX forskningsområde med ansættelser eller ophold ved en eller flere international anerkendte forskningsinstitutioner, og du besidder dokumenterede solide forskningsmæssige og undervisningsmæssige kvalifikationer på højt internationalt niveau. Du har brede internationale samarbejdsrelationer og stor erfaring med forskningssamarbejde med private og offentlige aktører. Samtidig har du dokumenteret evne til at tiltrække betydelig ekstern finansiering fra nationale og internationale forskningsmidler. Evt. supplere med stillingsspecifikke forventninger.

Som person er du en imødekommende og motiverende leder, der inspirerer andre forskere og opbygger tillidsfulde relationer til både studerende, kolleger og samarbejdspartnere. Som underviser formidler du den nyeste og relevante viden engageret, klart og tydeligt. Som vejleder er du dygtig, inspirerende, støttende og ansvarlig.

Du vil tage medansvar for udvikling af instituttets forskning og uddannelser på højeste internationale niveau og at vi fastholder et godt arbejdsmiljø. Du engagerer dig i tværfagligt samarbejde på institut-, fakultets- og universitetsniveau samt nationalt og internationalt.

Vi forventer du taler og skriver flydende engelsk. Internationale ansøgere forventes at lære dansk inden for en aftalt tidsramme, og Aarhus Universitet formidler danskundervisning.

For at kunne blive bedømt kvalificeret som professor, skal du opfylde [disse faglige kriterier](https://health.au.dk/fileadmin/www.health.au.dk/Om_Health_Ekstern/Ledige_stillinger/Ansaettelsesprocedurer/PDF/Kriterier-for-ansaettelse-professor.pdf).

Shortlisting vil blive anvendt. *(slettes hvis shortlisting ikke anvendes)*

Du vil indgå i vagtordning (beskriv kort). *(slettes hvis ikke relevant)*

Indhentelse af en børneattest er en forudsætning for ansættelse i stillingen. *(slettes hvis ikke relevant)*

**[Følgende passus med rødt indsættes, hvis stillingen er i offentligt opslag og det underrepræsenterede køn udgør <25% i den ansættende enhed]**

Vi er opmærksomme på kønsbalancen i [enheden] og vil særligt opfordre [kvinder/mænd] til at søge denne stilling. Ingen har fortrinsret og alle ansøgere vurderes efter kvalifikationer i henhold til stillingens kravprofil.

**Spørgsmål til stillingen**Har du spørgsmål til stillingen, er du velkommen til at kontakte institutleder, XX tlf.: +45 8715 0000.

Arbejdsstedet er Institut for X, indsæt arbejdsadresse, 8000 Aarhus C, Danmark.

Vi forventer at afholde samtaler indsæt dato eller uge.

**ALT HEREFTER ER AU STANDARDTEKST – FINDES I EMPLY OG KAN IKKE REDIGERES  
  
Ansættelsesgrundlag**I ansættelsen som professor lægger vi vægt på, om ansøgeren har dokumenteret høj grad af original videnskabelig produktion på internationalt niveau og har erfaring med varetagelse af undervisning på flere niveauer, samt bidrag til udvikling af undervisning og undervisningsmateriale. Det skal herved dokumenteres, at ansøgeren har udviklet fagområdet forsknings- og undervisningsmæssigt.

Hertil kommer en vurdering af ansøgerens evne til at varetage forsknings- og undervisningsmæssige ledelsesopgaver.

* Ansættelsesproceduren er yderligere beskrevet i ministeriets [Bekendtgørelse om ansættelse af videnskabeligt personale ved universiteter](https://www.retsinformation.dk/forms/R0710.aspx?id=140435&&).
* Ansættelse sker i henhold til [overenskomst for akademikere i staten](http://www.retsinformation.dk/eli/retsinfo/2021/10084).
* Aflønning sker i overensstemmelse med ovenstående og [Lønkatalog for medarbejdere ved Health](https://health.au.dk/om-health/ledige-stillinger/love-og-regler/loenkatalog/).
* Kvalifikationskrav og stillingsindhold er yderligere beskrevet i [stillingsstruktur for videnskabeligt personale ved universiteter](https://www.retsinformation.dk/Forms/R0710.aspx?id=212083&).

**Ansøgning**  
Din ansøgning skal indeholde følgende:

* Ansøgning
* Curriculum Vitae
* Eksamensbevis
* [Skabelon til ansøger – professor](https://health.au.dk/fileadmin/www.health.au.dk/Om_Health_Ekstern/Ledige_stillinger/Ansaettelsesprocedurer/Word/Skabelon-til-ansoeger-professor.docx) skal udfyldes og uploades under feltet ’Skabelon til ansøger’
* Publikationsliste
* Undervisningsportfolio. Vi henviser til [Vejledning til anvendelse af undervisningsportfolio](https://medarbejdere.au.dk/administration/hr/rekrutteringogonboarding/ansaettelse/videnskabeligtpersonale/undervisningsportfolio-ved-ansaettelse/)
* De 10 publikationer, som er nævnt som de vigtigste i 'Skabelon til ansøger - professor', skal medsendes.
* Forskningsplan, som fremgår af 'Skabelon til ansøger – professor', kan også medsendes separat (valgfrit)
* Medforfattererklæring kan medsendes (valgfrit)
* Referencer/anbefalinger kan uploades særskilt i e-rekrutteringssystemet (valgfrit)

Vi henviser til fakultetets [Vejledning for ansøgere](https://health.au.dk/fileadmin/www.health.au.dk/Om_Health_Ekstern/Ledige_stillinger/Ansaettelsesprocedurer/PDF/Vejledning-for-ansoegere-til-videnskabelige-stillinger.pdf).  
  
Aarhus Universitet vil være en attraktiv og inspirerende arbejdsplads for alle og ønsker en kultur, hvor hver enkelt kan udfolde og udvikle sig. Vi ser ligestilling og diversitet som en styrke og opfordrer derfor alle interesserede til at ansøge.

**Referencer**

Hvis du ønsker, at en referenceperson skal uploade et referencebrev på dine vegne, så angiv venligst referencepersonens kontaktoplysninger, når du indsender din ansøgning. Vi anbefaler, at du laver en aftale med den pågældende, inden du indtaster referencepersonens kontaktoplysninger, og at du sikrer, at referencepersonen har tid nok til at skrive referencebrevet inden ansøgningsfristen.

Det er desværre ikke muligt at sikre, at referencebreve indgivet efter ansøgningsfristens udløb bliver taget i betragtning.  
  
*Ansøgning sendes via Aarhus Universitets rekrutteringssystem, som kan tilgås under stillingsopslaget på Aarhus Universitets hjemmeside.*

**Om Aarhus Universitet**  
Aarhus Universitet er et fagligt bredt og forskningsintensivt universitet med høj kvalitet i uddannelse og forskning, og et stærkt engagement i samfundsudviklingen nationalt og globalt. Universitetet tilbyder et inspirerende uddannelses- og forskningsmiljø for 38.000 studerende og 8.000 medarbejdere med en årlig omsætning på 6,6 mia. kr. Læs mere på [*www.au.dk*](http://www.au.dk/)